179_raboten_list_2

Мартин Христоски 179 2013-2014

1. ИКТ во образование - Јас како КОРИСНИК
Моето средно училиште спаѓа во категоријата со “средна технологија“. Компјутерите ни беа достапни, но не се користеа редовно, а и кога се користеа имаше одредени недостатоци. Така на пример, компјутерите ги користевме за време на часовите по информатика, но софтверот кој се користеше не беше надградуван, па кога учевме за Office 2007 ние користевме Office 2003. На часовите по македонски јазик, можевме да ги користиме компјутерите, за да го запишуваме она што ни го предаваше професорот. Сепак, најмногу од професорите немаа професионален технички развој и можеби тоа беше причината поради која не ги користевме компјутерите во најголем дел од предметите.

2. ИКТ во образование - Јас како ПОСМАТРАЧ
Во моето училиште иако постоеше ИКТ немаше техничка поддршка за истата. Така, неколку пати се случи да прегорат рутерите, а исто така често имаше и проблеми со софтверот, па поради непостоењето на техничка поддршка остануваше на учениците да ги корегираат проблемите било да се од хардверска или софтверска природа. Ова не претставуваше потешкотија кога имаше проблем со софтверот бидејќи користевме бесплатен софтвер. Но кога проблемот беше од хардверска природа, поради тоа што не постоеше заедничка визија и немаше адеквативни средства за поддршка на ИКТ ние немавме фонд наменет за поправање на постоечката и купување на дополнителна техничка опрема.

3. ИКТ во образование - Јас како ИТ ЕКСПЕРТ
Во германскиот јазик, многу од зборовите не се изговараат онака како што се пишуваат. На училиште професорот по германски јазик ни кажуваше како правилно се изговараат зборовите. Но дома, бидејќи никој не зборуваше германски, кога читав не знаев дали правилно ги изговарам зборовите. Јас би сакал да има некој начин преку кој учениците со помош на професорот, надвор од училиштето, ќе можат да си помагаат при учењето на правилниот изговор на зборовите од странските јазици. За да се постигне ова, од аспект на четирите столбови на технологија во образованието, ќе ни треба микрофон за снимање на звук и софтвер за обработка на звук. Исто така ќе ни треба и web страница преку која учениците од дома ќе пристапуваат до звучните датотеки. Професорот ќе треба да знае како да снима звучна датотека, како да аплоадира датотека на web страницата и да знае да ја уредува web страницата, а учениците ќе треба да знаат како да пристапат до web страницата. Постепено би можело да се изработи и имплементира софтвер кој ќе им овозможи на учениците да проверуваат дали правилно ги изговараат зборовите, така што софтверот ќе прави споредба на нивниот говор со правилниот изговор кој го поставил професорот.


 * = ===**Дома **=== ||

I like the foreign language idea.